รัฐบาลไทย-ข่าวทำเนียบรัฐบาล-ผลการดำเนินธุรกรรมแลกเปลี่ยนพันธบัตร (Bond Switching) ในปีงบประมาณ พ.ศ. 2560
วันจันทร์ที่ 17 กรกฎาคม 2560
ผลการดําเนินธุรกรรมแลกเปลี่ยนพันธบัตร (Bond Switching) ในปีงบประมาณ พ.ศ. 2560
ปรึกษาด้านตลาดตราสารหนี้ แถลงว่าสํานักงานบริหารหนี้สาธารณะ (สบน.) ได้ดําเนินธุรกรรม Bond Switching ในปีงบประมาณ พ.ศ. 2560 เมื่อวันที่ 28 มิถุนายน 2560 โดยดําเนินการปรับโครงสร้างหนี้ได้ครบตามวงเงินที่ประกาศจํานวน 90,000 ล้านบาท
นายธีรัชย์ อัตนวานิช ที่ปรึกษาด้านตลาดตราสารหนี้ แถลงว่าสํานักงานบริหารหนี้สาธารณะ (สบน.) ได้ดําเนินธุรกรรม Bond Switching ในปีงบประมาณ พ.ศ. 2560 เมื่อวันที่ 28 มิถุนายน 2560 โดยดําเนินการปรับโครงสร้างหนี้ได้ครบตามวงเงินที่ประกาศจํานวน 90,000 ล้านบาท
การดําเนินธุรกรรม Bond Switching ในครั้งนี้ มีวัตถุประสงค์เพื่อลดความเสี่ยงในการปรับโครงสร้างหนี้ของพันธบัตรรัฐบาล เพิ่มสภาพคล่องของพันธบัตร และส่งเสริมการบริหารจัดการพอร์ตหนี้ของรัฐบาลให้มีความเหมาะสมยิ่งขึ้น และได้รับความสนใจจากนักลงทุนในการเข้าร่วมทําธุรกรรม Bond Switching เป็นจํานวนมาก อาทิ กองทุนบําเหน็จบํานาญข้าราชการ สํานักงานประกันสังคม ธนาคารพาณิชย์ กองทุนรวม และบริษัทประกัน รวมถึงนักลงทุนสถาบันจากต่างประเทศ โดยมีวงเงินเสนอแลกรวมสูงกว่า 106,946 ล้านบาท ซึ่งทําให้ สบน. ลดยอดหนี้คงค้างของพันธบัตรรัฐบาลที่จะครบกําหนดในปีงบประมาณ พ.ศ. 2561 – 2562 (Source Bond) ทั้ง 4 รุ่น ครบตามวงเงินที่กําหนด ดังนี้
รุ่นพันธบัตร อายุคงเหลือ วงเงินการทําธุรกรรม
1. LB183B 8 เดือน  11,694 ล้านบาท
2. LB191A 1 ปี 6 เดือน 2,079 ล้านบาท
3. LB193A 1 ปี 8 เดือน 14,318 ล้านบาท
4. LB196A 1 ปี 11 เดือน 61,909 ล้านบาท
รวม 90,000 ล้านบาท
และสามารถออกพันธบัตร Destination Bond ในรุ่นอายุที่ยาวกว่าทดแทนและสอดคล้องกับความต้องการของนักลงทุนทุกกลุ่มได้อย่างทั่วถึง ทั้งกลุ่มนักลงทุนระยะสั้นและระยะยาว จํานวน 5 รุ่น ได้แก่
รุ่นพันธบัตร อายุคงเหลือ วงเงินการทําธุรกรรม
1. LB226A 4 ปี 11 เดือน 6,636 ล้านบาท
2. LB25DA 8 ปี 5 เดือน 11,417 ล้านบาท
3. LB316A 13 ปี 11 เดือน 31,358 ล้านบาท
4. LB466A 28 ปี 11 เดือน 14,318 ล้านบาท
5. LB666A 49 ปี 26,271 ล้านบาท
รวม 90,000 ล้านบาท
ผลการทําธุรกรรม Bond Switching ในครั้งนี้สามารถจําแนกเป็น 4 มิติ ดังนี้
1) ด้านการบริหารหนี้: สามารถลดความเสี่ยงในการปรับโครงสร้างหนี้รัฐบาลและยืดอายุคงเหลือเฉลี่ยของ Source Bond จาก 1 ปี 8 เดือน เป็นอายุเฉลี่ย 25 ปี 2 เดือน
2) ด้านต้นทุน: สามารถลดภาระต้นทุนเฉลี่ยของ Source Bond จากร้อยละ 4.01 ต่อปี เหลือร้อยละ 3.52 ต่อปี
3) ด้านการขยายฐานนักลงทุน: การทําธุรกรรม Bond Switching ในครั้งนี้ มีนักลงทุนเข้าร่วมทําธุรกรรมหลากหลายเพิ่มขึ้น ได้แก่ ธนาคารพาณิชย์ กองทุนต่างๆ ทั้งกองทุนภาครัฐและภาคเอกชน บริษัทประกันชีวิต และนักลงทุนต่างชาติทั้งจากเอเชียและยุโรป
4) ด้านการเพิ่มสภาพคล่อง: การทําธุรกรรม Bond Switching ได้สร้างสภาพคล่องของพันธบัตรที่ใช้ในการสร้างอัตราดอกเบี้ยอ้างอิงในรุ่นที่มีการประมูล (On-the-run Benchmark Bond) จํานวน 4 รุ่น ได้แก่ รุ่นอายุ 5 ปี 15 ปี 30 ปี และ 50 ปี ซึ่งเป็นการเพิ่มวงเงินในการซื้อขายในตลาดรอง
สํานักงานบริหารหนี้สาธารณะ กระทรวงการคลัง ผู้จัดจําหน่ายและจัดการการแลกเปลี่ยนพันธบัตร (ธนาคารกรุงเทพ จํากัด (มหาชน) ธนาคารกรุงไทย จํากัด (มหาชน) และธนาคารสแตนดาร์ดชาร์เตอร์ด (ไทย) จํากัด (มหาชน)) และผู้มีส่วนเกี่ยวข้องที่ร่วมกันพัฒนาธุรกรรม Bond Switching ในครั้งนี้ หวังเป็นอย่างยิ่งว่าจะได้รับการตอบรับสนับสนุนและความร่วมมือจากท่านในการดําเนินธุรกรรม Bond Switching ต่อไปในอนาคต
สํานักพัฒนาตลาดตราสารหนี้ สํานักงานบริหารหนี้สาธารณะ
โทร. 02 271 7999 ต่อ 5807 และ 5814